**7 ΗΜΕΡΕΣ ΟΙΚΟΝΟΜΙΑ**

2 Νοεμβρίου 2022, Τεύχος 440

**Επιβράδυνση των πωλήσεων στο λιανικό εμπόριο - Οι αποταμιεύσεις της πανδημίας χρηματοδότησαν σε σημαντικό βαθμό την αύξηση της ιδιωτικής κατανάλωσης**

Σύμφωνα με τα στοιχεία της Ελληνικής Στατιστικής Αρχής (ΕΛΣΤΑΤ), ο δείκτης όγκου λιανικού εμπορίου, ένα μέγεθος που δείχνει τις πωλήσεις του εν λόγω κλάδου σε σταθερές τιμές και παρουσιάζει ισχυρή θετική συσχέτιση με την ιδιωτική κατανάλωση, ενισχύθηκε κατά 0,9% MoM / 4,3% ΥοΥ τον Αύγουστο 2022 από 1,5% MoM / 1,4% ΥοΥ τον Ιούλιο 2022.[[1]](#footnote-1) Για το σύνολο της περιόδου Ιανουαρίου-Αυγούστου 2022 κατέγραψε αύξηση 4,6% ΥοΥ από 9,0% ΥοΥ την αντίστοιχη περίοδο του προηγούμενου έτους.[[2]](#footnote-2) Η εν λόγω επιβράδυνση, πέραν των επιδράσεων της ενεργειακής κρίσης και της αύξησης του επιπέδου των τιμών, ήταν σε έναν βαθμό αναμενόμενη, καθότι ο εν λόγω κλάδος υπεραπέδωσε το 2021. Συγκεκριμένα, ο όγκος των πωλήσεων στο λιανικό εμπόριο το 2021 υπερέβη τα προ πανδημίας επίπεδα, ήτοι του 2019, κατά 6,1%.



Σε ό,τι αφορά τον όγκο των πωλήσεων στις επί μέρους κατηγορίες καταστημάτων για τον μήνα Αύγουστο 2022 (βλέπε Σχήμα 1), θετικά ξεχώρισαν οι κατηγορίες των τροφίμων, ποτών και καπνού, των φαρμακευτικών και καλλυντικών, των επίπλων, ηλεκτρικών ειδών και οικιακού εξοπλισμού και των βιβλίων, χαρτικών και λοιπών ειδών.[[3]](#footnote-3) Η ένδυση και υπόδηση σημείωσε την υψηλότερη μηνιαία αύξηση με 6,5%, εν μέρει και λόγω των θερινών εκπτώσεων, καλύπτοντας σχεδόν το σύνολο των απωλειών των δύο προηγούμενων μηνών. Παρά ταύτα, σε ετήσια βάση, είχε τη χειρότερη επίδοση από όλες τις κατηγορίες καταστημάτων με συρρίκνωση 3,4%. Τέλος, τα μεγάλα καταστήματα τροφίμων (super markets) και τα πολυκαταστήματα κατέγραψαν μείωση του όγκου των πωλήσεων σε μηνιαία βάση κατά 1,6% και 0,7% αντίστοιχα, ενώ σε ετήσια βάση η επίδοσή τους ήταν σχετικά ισχνή.



Βάσει των παραπάνω αποτελεσμάτων εξάγεται το συμπέρασμα ότι οι δαπάνες των νοικοκυριών για κατανάλωση, τουλάχιστον μέχρι τον Αύγουστο 2022, παρουσίασαν ανθεκτικότητα στις πληθωριστικές πιέσεις και στην αύξηση της αβεβαιότητας. Σε αυτό, πέραν των μέτρων στήριξης της κυβέρνησης κατά της ενεργειακής κρίσης, συνέβαλαν σε σημαντικό βαθμό οι συσσωρευμένες αποταμιεύσεις της πανδημίας. Σύμφωνα με τους μη χρηματοοικονομικούς λογαριασμούς θεσμικών τομέων της ΕΛΣΤΑΤ, η κατανάλωση των νοικοκυριών το δεύτερο τρίμηνο 2022 αυξήθηκε σε ετήσια βάση κατά 20,1% (€6,3 δισεκ.), ενώ το διαθέσιμο εισόδημα μόλις κατά 1,7% (€0,5 δισεκ.). Ως εκ τούτου, η αποταμίευση των νοικοκυριών από το θετικό έδαφος των €1,1 δισεκ. (3,4% ως ποσοστό του διαθέσιμου εισοδήματος) το δεύτερο τρίμηνο 2021 συρρικνώθηκε στο αρνητικό έδαφος των 4,7 δισεκ. (14,2% ως ποσοστό του διαθέσιμου εισοδήματος) το δεύτερο τρίμηνο 2022. Βάσει των στοιχείων των εν λόγω λογαριασμών αποδεικνύεται ότι οι συσσωρευμένες αποταμιεύσεις των νοικοκυριών κατά τη διάρκεια της πανδημίας, €8,9 δισεκ. σωρευτικά από το δεύτερο τρίμηνο 2020 μέχρι το δεύτερο τρίμηνο 2021, χρηματοδότησαν σε υψηλό βαθμό την ανάκαμψη της κατανάλωσης των νοικοκυριών. Σημειώνεται ότι από το τρίτο τρίμηνο 2021 μέχρι το δεύτερο τρίμηνο 2022 οι συσσωρευμένες αποταμιεύσεις των νοικοκυριών ήταν αρνητικές στα €9,3 δισεκ (βλέπε Σχήμα 2).

|  |  |
| --- | --- |
| **Πίνακας Α1 Βασικά Μακροοικονομικά Μεγέθη της Ελληνικής Οικονομίας** | |
| Πραγματικό Ακαθάριστο Εγχώριο Προϊόν (εποχικά διορθωμένα στοιχεία) |  |
| *Το 2ο τρίμηνο 2022 η ετήσια μεταβολή του πραγματικού ΑΕΠ ήταν +7,7% YoY (+8,0% YoY (Q1 2022) και +15,0% YoY (Q2 2021)) και η αντίστοιχη τριμηνιαία μεταβολή ήταν +1,2% QoQ (+2,9% QoQ (Q1 2022) και +1,5% QoQ (Q2 2021))* | **ΑΕΠ (% YoY, % QoQ)**  Περίοδος: Q2 2002–Q2 2022  Στοιχεία: τριμηνιαία  Μέσος Όρος: -0,1%  Διάμεσος: +0,6%  Μέγιστο: +15,0% (Q2 2021)  Ελάχιστο: -15,5% (Q2 2020)  ΑΑ = αριστερός άξονας  ΔΑ = δεξιός άξονας  Δημοσίευση: 7/9/2022 (προσωρινά στοιχεία)  Επομ. δημ.: 7/12/2022 |
| *Προβλέψεις για το σύνολο του έτους – Ευρωπαϊκή Επιτροπή, Ιουλ-2022: 2022 +4,0%, 2023 2,4%* |
|  |
| Ποσοστό Ανεργίας (εποχικά διορθωμένα στοιχεία) |  |
| *Τον Αύγουστο 2022 το ποσοστό ανεργίας διαμορφώθηκε στο 12,2% (12,2% (7/2022) και 13,7% (8/2021)) και το αντίστοιχο μέσο ετήσιο μέγεθος (μέσος όρος 12 μηνών) ήταν στο 12,8% (13,0% (7/2022) και 16,1% (8/2021))* | **Ποσοστό Ανεργίας (%)**  Περίοδος: 8/2005-8/2022  Στοιχεία: μηνιαία  Μέσος Όρος: 17,5%  Διάμεσος: 17,4%  Μέγιστο: 28,1% (7/2013)  Ελάχιστο: 7,4% (5/2008)  ΑΑ = αριστερός άξονας  ΔΑ = δεξιός άξονας  ΠΜ = ποσοστ, μοναδ,  Δημοσίευση: 30/9/2022  Επομ, δημ,: 3/11/2022 |
| *Προβλέψεις για το σύνολο του έτους – Ευρωπαϊκή Επιτροπή, Μαϊ-2021: 2022 13,7%, 2023 13,1%* |
|  |
| Εναρμονισμένος Δείκτης Τιμών Καταναλωτή |  |
| *Τον Σεπτέμβριο 2022 η ετήσια μεταβολή του ΕνΔΤΚ ήταν +12,1% YoY (+11,2% YoY (8/2022) και +1,9% YoY (9/2021)) και η αντίστοιχη μέση ετήσια μεταβολή (μέσος όρος 12 μηνών) ήταν 8,1% YoY (7,2% YoY (8/2022) και -0,9% YoY (9/2021))* | **ΕνΔΤΚ (% YoY)**  Περίοδος: 9/2002-9/2022  Στοιχεία: μηνιαία  Μέσος Όρος: +1,9%  Διάμεσος: +1,6%  Μέγιστο: +12,1% (9/2022)  Ελάχιστο: -2,9% (11/2013)  Δημοσίευση: 10/10/2022  Επομ, δημ,: 10/11/2022 |
| *Προβλέψεις για το σύνολο του έτους – Ευρωπαϊκή Επιτροπή, Ιουλ-2022: 2022 +8,9%, 2023 +3,5%* |
|  |
| Πηγή: Ελληνική Στατιστική Αρχή (ΕΛΣΤΑΤ), Ευρωπαϊκή Επιτροπή (European Commission), Eurobank Research. | |

|  |  |
| --- | --- |
| **Πίνακας Α2: Δείκτες Οικονομικής Συγκυρίας και Προσδοκιών (υψηλής συχνότητας) της Ελληνικής Οικονομίας** | |
| *Απασχόληση (σύνολο οικονομίας): +1,2% YoY τον Αυγ-22 από +3,1% YoY τον Ιουλ-22, +7,4% YoY την περίοδο Σεπ-21 – Αυγ-22 (12Μ) από  +2,2% YoY την περίοδο Σεπ-20 – Αυγ-21 (επομένη δημοσίευση: 3/11/2022)* | *Δείκτης Οικονομικού Κλίματος: 98,3 ΜΔ τον Οκτ-22, -6,6 ΜΔ ΜοΜ και -15,1 ΜΔ YoY τον Οκτ-22 από +3,7 ΜΔ ΜοΜ και -4,1 YoY ΜΔ τον Σεπ-22 (επόμενη δημοσίευση: 29/11/2022)* |
|  |  |
| *Δείκτης Όγκου Λιανικού Εμπορίου: +0,9% MoM και +4,3% YoY τον Αυγ-22 από +1,5% MoM και +1,4% YoY τον Ιουλ-22, +7,3% YoY την περίοδο Σεπ-21 – Αυγ-22 (12Μ) από +4,2% YoY την περίοδο Σεπ-20 – Αυγ-21 (επομένη δημοσίευση: 30/11/2022)* | *Δείκτης Εμπιστοσύνης Καταναλωτή: -57,9 ΜΔ τον Οκτ-22, -6,7 ΜΔ ΜοΜ και -18,1 ΜΔ YoY τον Οκτ-22 από +3,0 ΜΔ ΜοΜ και -13,7 YoY ΜΔ τον Σεπ-22 (επόμενη δημοσίευση: 29/11/2022)* |
|  |  |
| *Δείκτης Παραγωγής Μεταποίησης: -1,2% MoM και +4,4% YoY τον Αυγ-22 από -1,0% MoM και +5,9% YoY τον Ιουλ-22, +7,0% YoY την περίοδο Σεπ-21 – Αυγ-22 (12Μ) από +5,2% YoY την περίοδο Σεπ-20 – Αυγ-21 (επόμενη δημοσίευση: 10/11/2022)* | *Δείκτης PMI Μεταποίησης: 48,1 ΜΔ τον Οκτ-22, -1,6 ΜΔ ΜοΜ και -10,8 ΜΔ YoY τον Οκτ-22 από +0,9 ΜΔ ΜοΜ και -8,7 ΜΔ YoY τον Σεπ-22 (επόμενη δημοσίευση: 1/12/2022)* |
|  |  |
| Πηγή: Ελληνική Στατιστική Αρχή (ΕΛΣΤΑΤ), Ίδρυμα Οικονομικών και Βιομηχανικών Ερευνών (IOBE), S&P Global, Eurobank Research.  Σημείωση: ως ΜΔ ορίζουμε τις μονάδες δείκτη και ως MoM και YoY τη μηνιαία και την ετήσια μεταβολή αντίστοιχα. | |



Ομάδα Ανάλυσης και Έρευνας

|  |  |
| --- | --- |
| ­­­ | **Δρ, Τάσος Αναστασάτος** | Επικεφαλής Οικονομολόγος Ομίλου Eurobank  [tanastasatos@eurobank,gr](mailto:tanastasatos@eurobank.gr) | + 30 214 40 59 706 |

|  |  |  |
| --- | --- | --- |
| **Μιχαήλ Βασιλειάδης**  Ερευνητής Οικονομολόγος  mvassileiadis@eurobank.gr  + 30 214 40 59 709 | **Δρ, Στυλιανός Γώγος**  Ερευνητής Οικονομολόγος  [sgogos@eurobank,gr](mailto:sgogos@eurobank.gr)  + 30 214 40 63 456 | **Μαρία Κασόλα**  Ερευνήτρια Οικονομολόγος  [mkasola@eurobank,gr](mailto:tanastasatos@eurobank.gr)  + 30 210 40 63 453 |
| **Παρασκευή Πετροπούλου**  Ανώτερη Οικονομολόγος  [ppetropoulou@eurobank.gr](mailto:ppetropoulou@eurobank.gr)  + 30 214 40 63 455 | **Δρ, Θεόδωρος Ράπανος**  Οικονομικός Αναλυτής [trapanos@eurobank.gr](mailto:trapanos@eurobank.gr)  + 30 214 40 59 711 | **Δρ, Θεόδωρος Σταματίου**  Ανώτερος Οικονομολόγος  [tstamatiou@eurobank,gr](mailto:tanastasatos@eurobank.gr)  + 30 214 40 59 708 |
|  |  |  |

**Περισσότερες εκδόσεις μας διαθέσιμες στην ηλεκτρονική διεύθυνση που ακολουθεί:** <https://www.eurobank.gr/en/group/economic-research>

**Εγγραφείτε ηλεκτρονικά, σε:** <https://www.eurobank.gr/el/omilos/oikonomikes-analuseis/forma-ekdilosis-endiaferontos>

**Ακολουθήστε μας στο twitter:** <https://twitter.com/Eurobank_Group>

**Ακολουθήστε μας στο LinkedIn:** <https://www.linkedin.com/company/eurobank>

**DISCLAIMER**

This report has been issued by Eurobank S.A. (“Eurobank”) and may not be reproduced in any manner or provided to any other person. Each person that receives a copy by acceptance thereof represents and agrees that it will not distribute or provide it to any other person. This report is not an offer to buy or sell or a solicitation of an offer to buy or sell the securities mentioned herein. Eurobank and others associated with it may have positions in, and may effect transactions in securities of companies mentioned herein and may also perform or seek to perform investment banking services for those companies. The investments discussed in this report may be unsuitable for investors, depending on the specific investment objectives and financial position. The information contained herein is for informative purposes only and has been obtained from sources believed to be reliable but it has not been verified by Eurobank. The opinions expressed herein may not necessarily coincide with those of any member of Eurobank. No representation or warranty (express or implied) is made as to the accuracy, completeness, correctness, timeliness or fairness of the information or opinions herein, all of which are subject to change without notice. No responsibility or liability whatsoever or howsoever arising is accepted in relation to the contents hereof by Eurobank or any of its directors, officers or employees. Any articles, studies, comments etc. reflect solely the views of their author. Any unsigned notes are deemed to have been produced by the editorial team. Any articles, studies, comments etc. that are signed by members of the editorial team express the personal views of their author.



1. Ως MoM% ορίζουμε τη μηνιαία ποσοστιαία μεταβολή και ως YoY% την αντίστοιχη ετήσια. [↑](#footnote-ref-1)
2. Στο 8-μηνο Ιανουαρίου-Αυγούστου 2020, δηλαδή τον πρώτο χρόνο της πανδημίας, ο δείκτης όγκου λιανικού εμπορίου μειώθηκε κατά 3,5%. [↑](#footnote-ref-2)
3. Η κατηγορία των βιβλίων, χαρτικών και λοιπών ειδών περιλαμβάνει και τον αθλητικό εξοπλισμό, τους ηλεκτρονικούς υπολογιστές και τον τηλεπικοινωνιακό εξοπλισμό. [↑](#footnote-ref-3)